stanford-oval/wikipedia huggingface dataset:
บุคคลที่เสียชีวิตในปี พ.ศ. 2561
ตุลาคม

1 ตุลาคม -
โด๋ เหมื่อย อดีตเลขาธิการพรรคคอมมิวนิสต์เวียดนาม (เกิด 2 กุมภาพันธ์ พ.ศ. 2459)
ชาลส์ อัซนาวอร์ นักร้อง และนักแต่งเพลง และนักแสดง และนักการทูตชาวฝรั่งเศส-อาร์เมเนีย (เกิด 22 พฤษภาคม พ.ศ. 2467)
2 ตุลาคม -
หม่อมเจ้ากฤษณาพักตรพิมล สุขสวัสดิ์ พระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ (ประสูติ 24 ธันวาคม พ.ศ. 2460)
ญะมาล คอชุกญี อดีตนักข่าว และนักเขียน และผู้จัดการ และบรรณธิการบริหารชาวซาอุดีอาระเบีย (เกิด 13 ตุลาคม พ.ศ. 2501)
6 ตุลาคม -
มุนซาร์รัต กาบัลเย นักร้องชาวสเปน-กาตาลา (เกิด 12 เมษายน พ.ศ. 2476)
พลเรือเอกยุทธนา ฟักผลงาม อดีตสมาชิกสภานิติบัญญัติแห่งชาติ (เกิด  6 กันยายน พ.ศ. 2496)
7 ตุลาคม - พระเทพญาณมงคล (เสริมชัย ชยมงฺคโล) อดีตเจ้าอาวาสวัดหลวงพ่อสดธรรมกายาราม (เกิด 6 มีนาคม พ.ศ. 2472)
8 ตุลาคม - วิชัย มาลีนนท์ อดีตผู้บุกเบิกและก่อตั้งสถานีวิทยุโทรทัศน์ไทยทีวีสีช่อง 3 (เกิด 16 สิงหาคม พ.ศ. 2462)
9 ตุลาคม -
หม่อมเจ้าเมรี สวัสดิวัตน์ พระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ (ประสูติ 12 กรกฎาคม พ.ศ. 2475)
แลร์รี ลาร์รานากา นักการเมืองชาวอเมริกัน (เกิด 31 ธันวาคม พ.ศ. 2480)
10 ตุลาคม - นิวัฒน์ สุรโชติเกรียงไกร วิศวกรโยธาชำนาญการพิเศษ และการออกแบบกรมทางหลวง
15 ตุลาคม - พอล อัลเลน นักธุรกิจ และนักลงทุน และนักพัฒนาอสังหาริมทรัพย์ และนักการกุศลชาวอเมริกัน (เกิด 21 มกราคม พ.ศ. 2496)
17 ตุลาคม - ดิ๊ก สเลเตอร์ นักมวยปล้ำชาวอเมริกัน (เกิด 19 พฤษภาคม พ.ศ. 2494)
20 ตุลาคม - วิม โกก อดีตนายกรัฐมนตรีเนเธอร์แลนด์ (เกิด 29 กันยายน พ.ศ. 2481)
27 ตุลาคม
วิชัย ศรีวัฒนประภา อดีตประธานกรรมการกลุ่มบริษัทคิง เพาเวอร์ และอดีตประธานสโมสรฟุตบอลเลสเตอร์ซิตี (เกิด 4 เมษายน พ.ศ. 2501)
นุสรา สุขหน้าไม้ อดีตนักแสดงชาวไทย (เกิด 6 พฤศจิกายน พ.ศ. 2528)
ชาติ ภิรมย์กุล นักเขียนชาวไทย (เกิด พ.ศ. 2500)
28 ตุลาคม -
หม่อมราชวงศ์กิติวัฒนา ปกมนตรี พระธิดาในพระวรวงศ์เธอ พระองค์เจ้าวิวัฒนไชย (ประสูติ 3 กันยายน พ.ศ. 2476)
รองศาสตราจารย์ประเสริฐ ชิตพงศ์ อดีตอธิการบดีมหาวิทยาลัยสงขลานครินทร์ (เกิด 6 กันยายน พ.ศ. 2491)
30 ตุลาคม - จา เหลียงยง นักเขียนนิยายกำลังภายในชาวจีน (เกิด 10 มีนาคม พ.ศ. 1924)
31 ตุลาคม - หลัน เจี๋ยอิง อดีตนักแสดงชาวฮ่องกง (เกิด 27 เมษายน พ.ศ. 2506)
พฤศจิกายน

1 พฤศจิกายน - พลเรือเอกเทโอดอร์ ฮ็อฟมัน อดีตผู้บัญชาการกองทัพเรือเยอรมัน (เกิด 27 กุมภาพันธ์ พ.ศ. 2478)
2 พฤศจิกายน – กริสเตียน ดากีโอ นักมวยไทย และนักมวยชาวอิตาลี (เกิด 4 เมษายน พ.ศ. 2512)
3 พฤศจิกายน - หลวงปู่ลี กุสลธโร พระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย (เกิด 5 กันยายน พ.ศ. 2465)
8 พฤศจิกายน – ไสว พัฒโน อดีตรองประธานสภาผู้แทนราษฎร (เกิด 1 ตุลาคม พ.ศ. 2477)
10 พฤศจิกายน –
สมเด็จพระมหาวีรวงศ์ (มานิต ถาวโร) อดีตเจ้าอาวาสวัดสัมพันธวงศารามวรวิหาร (เกิด 29 ธันวาคม พ.ศ. 2460)
รัฟเฟลี บัลดัสซารี อดีตสมาชิกรัฐสภายุโรป (เกิด 23 กันยายน พ.ศ. 2499)
11 พฤศจิกายน -
เปโดร อารันดา ดิแอซ-มูนอซ อดีตหัวหน้าบาทหลวงนิกายโรมันคาทอลิกชาวเม็กซิโก (เกิด 29 มิถุนายน พ.ศ. 2476)
โอลกา ฆาร์โมนิ อดีตนักเขียนบท และครูการสอนการแสดงชาวเม็กซิโก (เกิด 23 เมษายน พ.ศ. 2471)
12 พฤศจิกายน
ทอยโว โทพีส โพจาลา อดีตรัฐมนตรีว่าการกระทรวงเกษตรและป่าไม้ฟินแลนด์ (เกิด 6 สิงหาคม พ.ศ. 2481)
สแตน ลี นักเขียนการ์ตูน และบรรณาธิการ และนักแสดง และโปรดิวเซอร์ และผู้จัดพิมพ์ และผู้มีชื่อเสียงทางรายการโทรทัศน์ชาวอเมริกัน (เกิด 28 ธันวาคม พ.ศ. 2465)
ไอกอร์ ลูเชน็อค คีตกกวีชาวเบลารุส (เกิด 28 ธันวาคม พ.ศ. 2465)
13 พฤศจิกายน - ลูโก กาติก้า นักร้องชาวชิลี (เกิด 11 สิงหาคม พ.ศ. 2471)
14 พฤศจิกายน - ชุง เซ-หยวน นักการเมืองท้องถิ่น และนักธุรกิจชาวฮ่องกง (เกิด 3 พฤศจิกายน พ.ศ. 2460)
15 พฤศจิกายน - จอห์น บลูธัล นักแสดง และตลกชาวออสเตรเลีย-โปแลนด์ (เกิด 12 สิงหาคม พ.ศ. 2472)
16 พฤศจิกายน - รองศาสตราจารย์ ร้อยตำรวจเอกอคิน รพีพัฒน์ โอรสในหม่อมเจ้าเพลิงนภดล รพีพัฒน์ (เกิด 22 มกราคม พ.ศ. 2476)
17 พฤศจิกายน – อาจินต์ ปัญจพรรค์ ศิลปินแห่งชาติ สาขาวรรณศิลป์ (เกิด 11 ตุลาคม พ.ศ. 2470)
20 พฤศจิกายน - ชโลโม เออร์เรล อดีตผู้บัญชาการของกองทัพเรืออิสราเอล (เกิด 20 พฤศจิกายน พ.ศ. 1920)
25 พฤศจิกายน – จูเลียนา กาลันดรา นักแสดงชาวอิตาลี (เกิด 10 กุมภาพันธ์ พ.ศ. 2479)
26 พฤศจิกายน -
แบร์นาโด แบร์โตลุชชี ผู้กำกับภาพยนตร์ และนักเขียนบทภาพยนตร์ และผู้ผลิตภาพยนตร์ชาวอิตาลี (เกิด 16 มีนาคม พ.ศ. 2484)
สตีเฟน ฮิลเลนเบิร์ก นักวาดภาพแอนิเมชัน และนักพากย์ และครูวิชาชีววิทยาทางทะเลชาวอเมริกัน (เกิด 21 สิงหาคม พ.ศ. 2504)
29 พฤศจิกายน – ฮารูเอะ อากางิ นักแสดงชาวญี่ปุ่น (เกิด 14 มีนาคม พ.ศ. 2467)
30 พฤศจิกายน – จอร์จ เอช. ดับเบิลยู. บุช อดีตประธานาธิบดีสหรัฐอเมริกา (เกิด 12 มิถุนายน พ.ศ. 2467)
ธันวาคม

1 ธันวาคม -
เอ็นนิโอ ฟานตัสติชินี นักแสดงชาวอิตาลี (เกิด 20 กุมภาพันธ์ พ.ศ. 2498)
เคน เบอร์รี่ นักแสดง และตลก และนักเต้น และนักร้องชาวอเมริกัน (เกิด 3 พฤศจิกายน พ.ศ. 2476)
3 ธันวาคม - รองศาสตราจารย์ชัยชนะ อิงคะวัต อดีตอาจารย์คณะรัฐศาสตร์ มหาวิทยาลัยรามคำแหง
4 ธันวาคม - พิศาล อัครเศรณี อดีตนักแสดง และผู้กำกับภาพยนตร์ และละครโทรทัศน์ และผู้อำนวยการสร้างภาพยนตร์ชาวไทย (เกิด 21 มิถุนายน พ.ศ. 2488)
10 ธันวาคม - พิพัฒน์ ผึ้งทรัพย์ (ไข่มุก ซุปตาร์) ศิลปินตลกสาวประเภทสอง (เกิด 15 ธันวาคม พ.ศ. 2518)
12 ธันวาคม -
สุรชัย ด่านวัฒนานุสรณ์ อดีตแกนนำกลุ่มแดง (เกิด 24 ตุลาคม พ.ศ. 2485)
แฟแร็นตส์ โกชอ นักการเมือง และนักเขียน และผู้กำกับภาพยนตร์ชาวฮังการี (เกิด 21 พฤศจิกายน พ.ศ. 2480)
15 ธันวาคม - กิร์มา โวลเด-กิยอร์กิส อดีตประธานาธิบดีเอธิโอเปีย (เกิด 28 ธันวาคม พ.ศ. 2467)
18 ธันวาคม - เดวิด ซี. เอช. ออสติน นักผสมพันธุ์กุหลาบ และนักเขียนชาวอังกฤษ (เกิด 16 กุมภาพันธ์ พ.ศ. 2469)
22 ธันวาคม -
ร้อยตรีไพโรจน์ รัตตกุล อดีตผู้ก่อตั้งและกรรมการผู้จัดการบริษัท หาดทิพย์ จำกัด (มหาชน) (เกิด 12 พฤศจิกายน พ.ศ. 2476)
แพดดี แอชดาวน์ อดีตผู้นำพรรคเสรีนิยมเดโมแครต (เกิด 27 กุมภาพันธ์ พ.ศ. 2484)
24 ธันวาคม -
อุดม ทรงแสง (อุดม ชวนชื่น) นักแสดงตลก และลิเก และนักดนตรี และนักแต่งเพลงชาวไทย (เกิด 20 มิถุนายน พ.ศ. 2478)
อินสอน บัวเขียว อดีตสมาชิกสภาผู้แทนราษฎรจังหวัดเชียงใหม่ (เกิด พ.ศ. 2492)
26 ธันวาคม - แครีม โมอ์แทแมดี อดีตรัฐมนตรีว่าการกระทรวงไปรษณีย์โทรเลขและโทรคมนาคมอิหร่าน (เกิด 9 กรกฎาคม พ.ศ. 2471)
28 ธันวาคม -
ปีเตอร์ ฮิล-วูด นักธุรกิจชาวอังกฤษ (เกิด 25 กุมภาพันธ์ พ.ศ. 2479)
โทชิโกะ ฟูจิตะ นักพากย์ชาวญี่ปุ่น (เกิด 5 เมษายน พ.ศ. 2493)
เอมอส ออซ นักข่าว และนักเขียนชาวอิสราเอล (เกิด 4 พฤษภาคม พ.ศ. 2482)
29 ธันวาคม -
โยชัว แกลเซอร์ นักฟุตบอลชาวอิสราเอล (เกิด 29 ธันวาคม พ.ศ. 2470)
ริงโก้ แลม ผู้กำกับภาพยนตร์ และโปรดิวเซอร์ และผู้อำนวยการสร้างภาพยนตร์ และนักเขียนบท และผู้ผลิตภาพยนตร์ชาวฮ่องกง (เกิด 8 ธันวาคม พ.ศ. 2498)
จูน วิทฟิลด์ นักแสดงชาวอังกฤษ (เกิด 11 พฤศจิกายน พ.ศ. 2468)
30 ธันวาคม - ดอน ลัสก์ นักเคลื่อนไหว และแอนิเมเตอร์ และผู้กำกับภาพยนตร์ชาวอเมริกัน (เกิด 28 ตุลาคม พ.ศ. 2456)
ไม่ทราบวัน

อับดุล มาญิด อับดุล บารี นักการเมืองชาวมัลดีฟส์
หนังสือเรียน

หนังสือเรียน หรือ ตำรา (อังกฤษ: Textbook) คือหนังสือที่ใช้ในการศึกษาหาความรู้จากวิชาต่าง ๆ ผู้คนมักใช้ตำราเรียนในการเรียนรู้ข้อเท็จจริงและวิธีการที่เกี่ยวข้องกับรายวิชานั้น ๆ ในบางครั้งตำราเรียนมักมีคำถามเพื่อทดสอบความรู้และความเข้าใจของผู้อ่าน ตำราเรียนจะถูกผลิตจากความต้องการของสถาบันการศึกษา ตำราเรียนส่วนมากมักมีลักษณะเป็นสิ่งพิมพ์ แต่ในปัจจุบันพบว่าหลาย ๆ ตำราเรียนสามารถเข้าถึงได้โดยการออนไลน์ ในรูปแบบของหนังสืออิเล็กทรอนิกส์
หญ้าขจรจบ

| หญ้าขจรจบ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Pennisetum
สปีชีส์:: P.  pedicellatum
ชื่อทวินาม
Pennisetum pedicellatum Trin.

หญ้าขจรจบ หรือ หญ้าคอมมิวนิสต์ (ชื่อวิทยาศาสตร์: Pennisetum pedicellatum; อังกฤษ: desho grass, desho) เป็นพืชดอกใบเลี้ยงเดี่ยวชนิดหนึ่งในสกุล Pennisetum วงศ์หญ้า มีถิ่นกำเนิดในประเทศเอธิโอเปีย ขึ้นมากตามที่สูงชันบริเวณพื้นที่ภูเขาของประเทศ หญ้าชนิดนี้เป็นแหล่งอาหารสำคัญสำหรับปศุสัตว์และสามารถนำมาเพาะปลูกในพื้นที่เล็ก ๆ ได้อย่างยั่งยืน
หญ้าขจรจบเป็นเป็นวัชพืชที่สำคัญนำความเสียหายมาสู่การเกษตรของประเทศไทยเป็นอย่างมาก สามารถแพร่ระบาดได้อย่างรวดเร็วโดยเมล็ด หญ้าขจรจบเข้ามาในประเทศไทยตั้งแต่ประมาณปี พ.ศ. 2498 โดยศาสตราจารย์ คูมา ผู้เชี่ยวชาญพืชอาหารสัตว์ของ FAO สั่งมาจากประเทศอินเดียเพื่อทดลองปลูกเป็นพืชอาหารสัตว์
ลักษณะทางพฤกษศาสตร์

หญ้าขจรจบเป็นหญ้าอายุข้ามปี ลำต้นเติบโตเป็นเหง้าบนดิน สามารถแตกหน่อเป็นกอขนาดใหญ่ได้ สูงได้ถึง 1–2 เมตรหรือมากกว่า ลำต้นมีลักษณะเป็นข้อปล้องที่หุ้มด้วยกาบใบ ข้อปล้องบริเวณโคนลำต้นมีรากแตกออก หญ้าขจรจบเป็นพืชใบเลี้ยงเดี่ยว แตกกาบใบออกหุ้มลำต้น แผ่นใบเรียวยาว แผ่นใบมีสีเขียว แผ่นใบด้านบน และด้านล่างมีขนนุ่มปกคลุม ดอกเป็นดอกสมบูรณ์ที่ออกดอกเป็นช่อแทงจากส่วนยอดของลำต้น ดอกมีขนปกคลุมยาว และมีลักษณะนุ่มคล้ายขนหางสัตว์ ทั้งนี้ ดอกหญ้าขจรจบจะออกดอกในช่วงเดือนตุลาคม และเมล็ดที่ร่วงลงดินจะงอกใหม่หลังฝนตกในช่วงเดือนพฤษภาคม
พันธุ์หญ้าขจรจบ หรือ หญ้าคอมมิวนิสต์

1. หญ้าขจรจบดอกใหญ่ หรือ หญ้าขจรจบดอกแดงใหญ่ หรือ หญ้าขจรจบปุยมาก
• ชื่อวิทยาศาสตร์ Pennisetum pedicellatum Trin : Feather pennisetum
ลำต้นมีลักษณะเด่น คือ ลำต้นตั้งตรง มีความสูงประมาณ 1-2 เมตร หรือมากกว่า ลำต้นมีลักษณะเป็นข้อปล้อง เปลือก และแก่นแข็งแรง ลำต้นแตกแขนงบริเวณโคนต้น และบางครั้งมักพบลำต้นเอนราบกับพื้นดิน พร้อมแตกลำต้นขึ้นเป็นลำต้นใหม่ได้ ส่วนใบออกเป็นใบเดี่ยว เรียงสลับข้างกันตามความสูงของลำต้น ประกอบด้วยกาบใบสีเขียวอ่อนที่หุ้มรอบลำต้น ถัดมาเป็นแผ่นใบ ที่กว้างประมาณ 5-10 เซนติเมตร ความยาวประมาณ 15-25 เซนติเมตร ใบมีลักษณะเรียวยาว ปลายแหลม แผ่นใบมีขนปกคลุมทั้งด้านบน และด้านล่าง ส่วนดอกออกเป็นช่อ ทั้งออกตามข้อ และแทงออกที่ปลายลำต้น ช่อดอกมีความยาวประมาณ 10-12 เซนติเมตร ขนาดช่อดอกประมาณ    1-1.5 เซนติเมตร ซึ่งมีช่อดอกย่อยจำนวนมาก โดยดอกย่อยมีขนปกคลุม ดอกหลังบานจะมีขน  สีม่วง และดอกแก่จะค่อยๆเปลี่ยนเป็นสีฟางหรือสีน้ำตาลอ่อน
2. หญ้าขจรจบดอกเล็ก หรือ หญ้าขจรจบดอกแดงเล็ก หรือ หญ้าขจรจบปุยน้อย
• ชื่อวิทยาศาสตร์ Pennisetum polystachyon Sehute
ลำต้นมีลักษณะเด่น คือ ลักษณะลำต้น และใบคล้ายกับหญ้าขจรจบดอกใหญ่ทุกประการ แต่ใบจะค่อนข้างเรียวยาวกว่าที่ 15-35 เซนติเมตร และช่อดอกจะสั้นกว่าที่ 12-18 เซนติเมตร และขนาดดอกจะเล็กกว่า มีปุยขนสั้นกว่า
3. หญ้าขจรจบดอกดอกเหลือง
• ชื่อวิทยาศาสตร์ Pennisetum setosum
เป็นพันธุ์หญ้าขจรจบที่ค้นพบหลังจาก 2 พันธุ์ แรก ซึ่งพบแพร่ระบาดในพื้นที่ภาคใต้ ตั้งแต่จังหวัดสุราษฎร์ธานีลงไป ซึ่งสายพันธุ์นี้จะแตกต่างจาก2 พันธุ์แรก คือ ดอกจะมีสีเหลืองเด่นชัด และมีอายุมากกว่า 1 ปี แต่ 2 ชนิดแรก มีอายุเพียงปีเดียว
จำนวนช่อดอกของหญ้าขจรจบดอกเหลือง จาก 1 กอ จะมีประมาณ 18 ช่อ แต่ละช่อมีดอกย่อยประมาณ 460 ดอก ดังนั้น จึงสามารถแพร่ระบาดได้รุนแรง และรวดเร็วมาก ทั้งนี้ หญ้าขจรจบดอกเหลืองจะออกดอกในช่วงเดือนมกราคม และตุลาคม
ประโยชน์และข้อเสีย

หญ้าขจรจบ แต่ก่อนมีการส่งเสริมการปลูกเพื่อใช้เป็นวัตถุดิบในการผลิตกระดาษ (ในประเทศไทยที่โรงงานกระดาษบางปะอิน)
หญ้าขจรจบที่นำเข้าในไทยครั้งแรกมีวัตถุประสงค์เพื่อปลูกเป็นอาหารแก่โค กระบือ สามารถให้ผลผลิตประมาณ 1.8 ตัน/ไร่ นอกจากนี้หญ้ายังเติบโตได้รวดเร็ว สามารถเก็บเกี่ยวได้ในระยะ 40–60 วัน หลังการปลูก
ใช้ปลูกเพื่อเป็นพืชคลุมดิน ป้องกันหน้าดินพังทลาย
คุณค่าทางโภชนาการหญ้าขจรจบ/หญ้าคอมมิวนิสต์ (อายุ 40 วัน : 100 กรัม) พลังงาน : 186.10 แคลอรี่, โปรตีน : 7.56 กรัม, ไขมัน : 0.79 กรัม, คาร์โบไฮเดรต : 37.21 กรัม, ความชื้น : 8.70 กรัม, เถ้า : 8.78 กรัม, กาก : 37.01 กรัม, แคลเซียม : 129.6 มิลลิกรัม, ฟอสฟอรัส : 174.3 มิลลิกรัม และเหล็ก : 16.2 มิลลิกรัม
หญ้าขจรจบมีปุยขนที่ดอก ซึ่งทำหน้าที่ช่วยพยุงดอกให้ปลิวตามลมได้ ทำให้แพร่กระจายได้รวดเร็ว
ลำต้นของหญ้าขจรจบสามารถแตกกอขนาดใหญ่ได้ ทำให้มีจำนวนต้นมาก และจำนวนดอกย่อมมากเช่นกัน จึงสามารถแพร่กระจายได้อย่างรวดเร็ว
ลำต้นหญ้าขจรจบมีขนาดใหญ่ และสูงมาก เป็นอุปสรรคต่อการกำจัด ทั้งการตัด และการขุดตอออก
หญ้าขจรจบมีความทนต่อสารเคมีกำจัดศัตรูพืชได้ดี ทำให้การใช้สารเคมีบางชนิดไม่ได้ผล
มักพบแพร่ระบาดเป็นวัชพืชตามสวนผลไม้ สวนมันสำปะหลัง อ้อย และนาข้าว ซึ่งจะผลทำให้ผลผลิตของพืชลดลง
มักพบแพร่ระบาดตามริมแม่น้ำ ริมชายน้ำที่บดบังพืชท้องถิ่นไม่ให้ขึ้นได้
การกำจัด

ใช้ยาปราบศัตรูพืชฉีดพ่นจำกัด ซึ่งสามารถได้ผลบ้าง
การขุดเหง้าหรือลำต้นตากแดด
ซัมซุง กาแลคซีเอส 3
ประวัติ > การออกแบบ

งานการออกแบบกาแลคซีเอส 3 นั้นเริ่มขึ้นในช่วงปลายปี พ.ศ. 2553 ภายใต้การกำกับดูแลงานของ ชาง ดอง-ฮูน รองประธานบริษัทและหัวหน้าแผนกดีไซน์ของบริษัทซัมซุงอิเล็กทรอนิกส์ โดยการออกแบบนั้นอยู่ภายใต้หัวข้อ "ออร์แกนิก" หรือ อินทรียสาร การออกแบบนั้นจะต้องสะท้อนให้เห็นถึงองค์ประกอบของธรรมชาติเช่น น้ำ หรือ ลม โดยจะออกแบบให้ส่วนของโทรศัพท์มีความเว้าโค้ง รวมไปถึงหน้าโฮมในโทรศัพท์ที่เกี่ยวกับน้ำด้วย ซึ่งเมื่อแตะที่หน้าจอก็จะเสมือนการสัมผัสบนน้ำและมีคลื่นน้ำแสดงให้เห็น
การออกแบบใช้เวลาร่วม 8 เดือน โดยก่อนจะจัดงานเปิดตัวนั้น ซัมซุงได้ใช้มาตรการรักษาความปลอดภัยอย่างเข้มงวด รวมไปถึงการรักษาความลับอย่างเข้มงวด เพื่อไม่ให้รูปลักษณ์ของโทรศัพท์ถูกเปิดเผยก่อนจะมีการเปิดตัว โดยต้นแบบในการออกแบบนั้น มี 3 รูปแบบก่อนจะคัดเลือกให้เหลือเพียง 1 รูปแบบเดียวเท่านั้น ซึ่งต้นแบบนั้นถูกเก็บไว้ในห้องปฏิบัติการ ที่สามารถเข้าไปได้เพียงนักออกแบบเท่านั้น "มีเพียงพวกเราที่ได้รับอนุญาตที่จะได้เห็นโทรศัพท์เครื่องนี้ โดยห้ามให้คนอื่นเห็น" ลี บยุง-จุน วิศวกรหลักอธิบายถึงการปกปิดความลับ "เราไม่สามารถส่งรูปถ่ายหรือภาพวาด โดยเราทำได้เพียงอธิบายเป็นคำ ๆ เท่านั้น" แม้ว่าจะมีการรักษาความปลอดภัยอย่างเข้มงวด แต่ก็มีข่าวรั่วไหลออกมา จากทินห์เต๋อ เว็บไซต์เทคโนโลยีในประเทศเวียดนาม แต่สุดท้ายโทรศัพท์ที่ถูกเผยแพร่หรือหลุดออกมานั้นไม่ใช่ของจริง
การคาดเดาของผู้คนและเว็บไซต์ต่าง ๆ ก่อนจะที่จะมีการเปิดตัวหลายเดือนก่อนหน้า ซึ่งมีข่าวที่ค่อนข้างมากพอสมควร ก่อนจะมีการเปิดตัวอย่างเป็นทางการในเดือนพฤษภาคม พ.ศ. 2555 ก่อนหน้านั้นในเดือนกุมภาพันธ์ พ.ศ. 2555 ในงานโมบายล์เวิลด์คองเกรส ในเมืองบาร์เซโลนา ประเทศสเปน มีข่าวลือออกมาก่อนแล้วว่า จะใช้หน่วยประมวลผลควอด-คอร์ 1.5 จิกะเฮิรตซ์ ส่วนจอจะมีความละเอียด 1080p (1,920×1,080 พิกเซล) และมีกล้องหลัก 12 ล้านพิกเซล และใช้จอแสดงผล จอสัมผัส เอชดี ซูเปอร์อโมเลดพลัส ส่วนข่าวลืออื่น ๆ นั้นก็รวมไปถึง แรม 2 จิกะไบต์, พื้นที่เก็บข้อมูล 64 จิกะไบต์, 4 จี แอลทีอี, จอขนาด 4.8 นิ้ว, กล้องหลัก 8 ล้านพิกเซล และความหนาของเครื่อง 9 มิลลิเมตร ซัมซุงได้ยืนยันถึงการผลิตรุ่นต่อของ กาแลคซีเอส 2 ในวันที่ 5 มีนาคม พ.ศ. 2555 แต่ยังไม่ระบุถึงชื่อทางการ จนในช่วงปลายเดือนเมษายน พ.ศ. 2555 โรเบิร์ต ยี่ รองประธานอาวุโสของบริษัทซัมซุง ได้ยืนยันว่ามันจะมันจะมีชื่อว่า "ซัมซุง กาแลคซีเอส 3" (Samsung Galaxy S III)
ประวัติ > การเปิดตัวและคดีความ

หลังจากมีการเชิญผู้สื่อข่าวเข้าร่วมงานในช่วงกลางเดือนเมษายน ซัมซุงได้ทำการเปิดตัวกาแลคซีเอส 3 ในระหว่างงานซัมซุงโมบายล์อันแพ็ก 2012 (Samsung Mobile Unpacked 2012) ที่ เอิร์ลคอร์ตเอ็กซ์ฮีบีชันเซ็นเตอร์ ใน ลอนดอน ประเทศอังกฤษ ในวันที่ 3 พฤษภาคม พ.ศ. 2555 แทนที่จะมีการเปิดตัวในช่วงต้นปีในงานโมบายล์เวิลด์คองเกรส หรือ คอนซูเมอร์อิเล็กทรอนิกส์โชว์ ซึ่งการตัดสินใจครั้งนี้เพราะซัมซุง ต้องการเวลาสำหรับความพร้อมในการเปิดตัว การอธิบายในการเปิดตัวใช้เวลาประมาณ 1 ชั่วโมง โดย ลอสเย เดอ รีเซ ผู้อำนวยการตลาดของบริษัทซัมซุงเบลเยียม
วันที่ 5 มิถุนายน พ.ศ. 2555 แอปเปิลดำเนินคดีฟ้องเบื้องต้นในศาลแขวง เขตตอนเหนือของรัฐแคลิฟอร์เนีย ประเทศสหรัฐอเมริกา กับบริษัทซัมซุงอิเล็กทรอนิกส์ โดยอ้างว่ากาแลคซีเอส 3 ได้ละเมิดสิทธิบัตรอย่างน้อย 2 อย่าง โดยขอให้ศาลรวมคดีเก่ากับซัมซุงด้วย (ดูเพิ่มที่ "คดีระหว่างบริษัทแอปเปิลกับบริษัทซัมซุงอิเล็คทรอนิกส์ จำกัด") และให้ศาลสั่งห้ามขายกาแลคซีเอส 3 ซึ่งจะมีการวางจำหน่ายในวันที่ 21 มิถุนายน พ.ศ. 2555 ในสหรัฐอเมริกา แอปเปิลอ้างว่าการละเมิดข้อกล่าวหาจะทำให้เกิดอันตรายและไม่สามารถแก้ไขได้ในประโยชน์ทางการค้า โดยซัมซุงทำการต่อต้านให้ศาลเห็นว่า "กาแลคซีเอส 3 นั้นเป็นวัตกรรมที่โดดเด่น" และอยากให้การวางขายในวันที่ 21 มิถุนายน เป็นไปตามแผนที่วางไว้ ในวันที่ 11 มิถุนายน ลูซี โก ผู้พิพากษาเห็นว่า ขอให้แอปเปิลนั้น เลิกคำร้องขอในการห้ามขายของกาแลคซีเอส 3 ในวันที่ 21 มิถุนายน
ในช่วงกลางเดือนกรกฎาคม พ.ศ. 2555 ซัมซุงได้นำ "ยูนิเวอร์ซัลเสิร์ช" ออก ซึ่งเป็นคุณสมบัติหนึ่งของกาแลคซีเอส 3 โดยอัปเดตผ่านระบบ โอเวอร์-ดิ-แอร์ (OTA) สำหรับเครื่องของเครือข่าย สปรินต์ และ เอทีแอนด์ที ซึ่งเป็นมาตรการป้องกันของซัมซุง ก่อนการตัดสินคดีสิทธิบัตรกับแอปเปิล ในวันที่ 30 กรกฎาคม พ.ศ. 2555 แอปเปิลซึ่งชนะคดี ทำให้หลาย ๆ ประเทศนั้นขัดขวางห้ามมิให้มีการวางขายกาแลคซีเอส 3 ภายในประเทศ ในวันที่ 31 สิงหาคม พ.ศ. 2555 แอปเปิลฟ้องศาลในกรณีเดียวกันเพื่อเพิ่มกาแลคซีเอส 3 เข้าไปในคดีของตน เพราะเชื่อว่ามีการละเมิดสิทธิบัตร ซึ่งซัมซุงนั้นได้ตอบโต้ว่า "แอปเปิลยังคงที่จะดำเนินคดีเพื่อการแข่งขันทางการตลาด เพื่อจะจำกัดการเลือกใช้สอยของผู้บริโภค"
ในวันที่ 11 ตุลาคม พ.ศ. 2555 ซัมซุงได้ทำการเปิดตัวซัมซุง กาแลคซีเอส 3 มินิ ซึ่งเป็นสมาร์ตโฟน จอ 4 นิ้ว โดยเป็นสมาร์ตโฟนที่ถูกลดคุณสมบัติจากกาแลคซีเอส 3
คุณสมบัติ > ฮาร์ดแวร์และดีไซน์ > ปัญหาของฮาร์ดแวร์

วันที่ 19 กันยายน พ.ศ. 2555 มีการวิจัยและทดลองในด้านความปลอดภัยระหว่างงานพีดับเบิลยูเอ็นทูโอน (Pwn2Own) ซึ่งเป็นการแข่งขันการแฮ็กระบบ โดยจัดขึ้นที่ อัมสเตอร์ดัม ประเทศเนเธอร์แลนด์ โดยเอส 3 นั้นสามารถถูกแฮ็กได้ด้วย เอ็นเอฟซี (NFC) ซึ่งจะสามารถทำให้แฮ็กเกอร์ดาวน์โหลดข้อมูลทั้งหมดจากโทรศัพท์ได้
ในเดือนธันวาคม พ.ศ. 2555 ปัญหาฮาร์ดแวร์ 2 เรื่องถูกรายงานโดยผู้ใช้ซัมซุง กาแลคซีเอส 3 ด้วยความไม่ทนทานของ เอ็กซีนอส ชิพประมวลผลของเครื่อง อนุญาตให้โปรแกรมที่เป็นอันตรายที่จะสามารถรูต (Root) บนเครื่องที่ยังไม่ได้รูต รวมไปถึงการเกิดอาการบริก (Brick) หลังจากการใช้งานไป 6 เดือน หลังจากนั้นซัมซุงจึงเปลี่ยนแผงวงจรหลักให้ใหม่ เนื่องจากยังอยู่ในระยะรับประกัน ต่อมาในเดือนมกราคม พ.ศ. 2556 ซัมซุงได้ทำการปล่อยเฟิร์มแวร์ระบบใหม่ให้อัปเดต เพื่อแก้ปัญหาทั้ง 2 ปัญหาที่เกิดก่อนหน้านี้
หลังการวางขาย > การวิพากษ์วิจารณ์

การวิจารณ์กาแลคซีเอส 3 ในเชิงบวก นักวิจารณ์ระบุถึงการผสมผสานของคุณสมบัติต่าง ๆ เช่น เอสวอยซ์, หน้าจอ, ความเร็วการประมวลผล และ รูปร่างที่มีดีกว่า ไอโฟน 4เอส และ เอชทีซี วันเอ็กซ์ วลาด ซาโวฟ นักข่าว เดอะเวิร์จ (The Verge) ได้ระบุว่ามันคือ "ชัยชนะแห่งเทคโนโลยี" ขณะเดียวกัน นาตาชา ลอมาส นักข่าวซีเน็ต (CNET) ได้ยกย่องว่า "มันบางและเบาอีกทั้งยังเป็นสมาร์ตโฟนควอด-คอร์ด้วย" และเธอเรียกมันว่า "เฟอร์รารีแห่งโทรศัพท์แอนดรอยด์" (Ferrari of Android phones) รวมไปถึงฉายา "เจ้าชายในมวลหมู่โทรศัพท์" (a prince among Android phones) โดย เดฟ โอลีเวอร์ นักข่าวจากไวร์ (Wired) และ ราชาแห่งแอนดรอยด์ (king of Android) จากอีแซต เดเดเซด จากนิตยสารสตัฟฟ์ (Stuff) แกเรธ เบวิส นักข่าวเทคเรดาร์ (TechRadar) ระบุว่า "เอส 3 เป็นเทคโนโลยีที่เร็ว, ชาญฉลาด และสเปคดีที่สุดของเทคโนโลยีนี้" แมตต์ วอร์แมน จาก เดอะเดลีเทเลกราฟ (The Daily Telegraph) กล่าวว่า "ได้ใช้เวลาสั้น ๆ กับเอส 3 ขอบอกเลยว่าเป็นรุ่นต่อของเอส 2 ที่จะประสบความสำเร็จ"
นักวิจารณ์ได้วิจารณ์มากมายในรุ่นเรือธงของซัมซุง ในปี พ.ศ. 2555 นี้ ว่าเป็น "นักฆ่าไอโฟน" ทำให้ผู้ใช้ที่ชื่นชอบแอปเปิลบางส่วนเปลี่ยนมาใช้เอส 3 โดยเอส 3 ใช้ระบบปฏิบัติการแอนดรอยด์ ส่วนไอโฟนนั้นใช้ไอโอเอส ด้วยการออกแบบและคุณสมบัติที่ดีกว่า ทั้งสมาร์ตสเตย์, จอที่ใหญ่กว่า, หน่วยประมวลผลควอด-คอร์ รวมไปถึงการเชื่อมต่อต่าง ๆ
เอส 3 เป็นสมาร์ตโฟน แอนดรอยด์เครื่องแรกที่มีราคาเปิดตัวสูงกว่า ไอโฟน 4เอส ที่แอปเปิลเปิดตัวเมื่อปี พ.ศ. 2554 ทิม เวเบอร์ นักข่าวธุรกิจของ บีบีซี ได้กล่าวว่า "กาแลคซีเอส 3 รุ่นใหม่ของซัมซุง เขาดูมุ่งมั่นที่จะขยับไปอยู่เหนือคู่แข่งอย่างแอปเปิล"
ตรงกันข้าม ในการวิจารณ์ในเรื่องการออกแบบและความรู้สึกของโทรศัพท์ บ้างก็ว่าโพลีคาร์บอเนตนั้นมีราคา "ถูก" และทำให้ "รู้สึกลื่น" เอสวอยซ์ "แย่" กว่า ซีรี รวมไปถึงการรับฟังเสียงผู้ใช้,ที่ไม่ตอบสนองในหลาย ๆ คำ รวมไปถึงปัญหาในการสนทนาโทรศัพท์ โดยความคิดเห็นต่าง ๆ จากผู้ใช้ได้ระบุว่า การปรับแสงหน้าจออัตโนมัตินั้น ค่อนข้างที่จะข้ามขั้นเกินไป (เช่น สว่างเป็นมืด) อย่างไรก็ตาม เอส 3 มีอายุการใช้งานแบตเตอรีมากกว่าอุปกรณ์ของเอชทีซี 2 เท่า อย่างไรก็ตามผู้ใช้บางคนได้ออกมาวิจารณ์ว่า "เมื่อเอส 3 ลงโปรแกรมเยอะ เครื่องจะเกิดอาการช้า"
ในช่วงปลายเดือนกันยายน พ.ศ. 2555 เทคเรดาร์ (TechRadar) ได้จัดอันดับว่า เอส 3 เป็นอันดับที 1 ของ 20 อันดับโทรศัพท์มือถือยอดเยี่ยม นิตยสาร "สตัฟฟ์" ได้จัดอันดับให้เอส 3 เป็นอันดับที 1 ของ 10 อันดับสมาร์ตโฟนยอดเยี่ยม ในเดือนพฤษภาคม พ.ศ. 2555 นอกจากนั้นกาแลคซีเอส 3 ยังได้รับรางวัล "ยูโรเปียน โมบายล์โฟน ออฟ 2012–13" (European Mobile Phone of 2012–13) จาก สมาคมภาพและเสียงแห่งยุโรป ในปี พ.ศ. 2555 กาแลคซีเอส 3 ยังได้รับรางวัล "มือถือแห่งปี" (Phone of the Year) จากนิตยสาร ที 3 โดสามารถเอาชนะไอโฟน 4เอส, โนเกีย ลูเมีย 900 และ โซนี่ เอ็กซ์พีเรีย เอส และอื่น ๆ  รวมไปถึงการโหวตให้เป็นมือถือแห่งปี จาก เอส 21 ต่อมาในเดือนกุมภาพันธ์ พ.ศ. 2556 กาแลคซีเอส 3 ได้รางวัล "สมาร์ตโฟนยอดเยี่ยม" (Best Smartphone) จากจีเอสเอ็มเอ ในงานโมบายล์เวิลด์คองเกรส
ดูเพิ่ม

รายชื่ออุปกรณ์ที่ใช้ระบบปฏิบัติการแอนดรอยด์
แหล่งข้อมูลอื่น

"Samsung Mobile Unpacked 2012 – Galaxy SIII (Full Version)" ที่ยูทูบ
| ด ค กซัมซุงสมาร์ตโฟน |
| --- | --- | --- |
| กาแลคซี เอส | กาแลคซีเอส • กาแลคซีเอส 2 • กาแลคซีเอส 3 • กาแลคซีเอส 4 • กาแลคซีเอส 5 • กาแลคซีเอส 6 • กาแลคซีเอส 7 • กาแลคซีเอส 8 • กาแลคซีเอส 9 • กาแลคซีเอส 10 • กาแลคซีเอส 20 • กาแลคซีเอส 21 • กาแลคซีเอส 22 • กาแลคซีเอส 23 • กาแลคซีเอส 24 |  |
| กาแลคซี โน้ต | กาแลคซี โน้ต • กาแลคซี โน้ต 2 • กาแลคซี โน้ต 3 • กาแลคซี โน้ต 4 • กาแลคซี โน้ต เอดจ์ • ซัมซุง กาแลคซี โน้ต 5 • ซัมซุง กาแลคซี โน้ต 7 • กาแลคซี โน้ต 8 • กาแลคซี โน้ต 9 • กาแลคซี โน้ต 10 • กาแลคซี โน้ต 20 |  |
| กาแลคซี โน้ต (แท็บเล็ต) | กาแลคซี โน้ต 8.0 • กาแลคซี โน้ต 10.1 |  |
| กาแลคซี แท็บ | กาแลคซี แท็บ • กาแลคซี แท็บ 2 • กาแลคซี แท็บ 3 • กาแลคซี แท็บ 10.1 |  |
| กาแลคซี เอ | กาแลคซี ซีรี่ยส์ เอ • กาแลคซีเอ 5 • กาแลคซีเอ 7 • กาแลคซี เอ 5(2016)• กาแลคซี เอ 7(2016) • Galaxy A50 • Galaxy A5 (2016) • Galaxy A5 (2017) • Galaxy A8 (2018) • Galaxy A6 (2018) • Galaxy A6+ (2018) • Galaxy A7 (2015) • Galaxy A7 (2016) • Galaxy A8+ (2018) • Galaxy A7 (2017) • Galaxy A7 (2018) • Propel • Galaxy A8 (2015) • Galaxy A8 (2016) •  Impression • Galaxy A9 (2016) • Galaxy A9 Pro (2016) • Galaxy A9 (2018)/A9s |  |
| กาแลคซี เจ | ซัมซุง กาแลคซี เจ 2 • ซัมซุง กาแลคซี เจ 5 • ซัมซุง กาแลคซี เจ 5 เวอร์ชั่น 2 • ซัมซุง กาแลคซีเจ 7 • ซัมซุง กาแลคซี เจ 7 เวอร์ชั่น 2 |  |
| กูเกิล เน็กซัส | เน็กซัสเอส • กาแลคซี เน็กซัส |  |
กาแลคซีเอส 3 ถูกเปิดตัวในงานซัมซุงโมบายล์อันแพ็ก 2012 ในวันที่ 3 พฤษภาคม พ.ศ. 2555
กาแลคซี เน็กซัส (ซ้าย) กับกาแลคซีเอส 3
ด้านหลังของเอส 3 รุ่นประเทศญี่ปุ่น
กาแลคซีเอส 2 (ซ้าย) กับ กาแลคซีเอส 3
เดวิด โปค นักวิจารณ์เทคโนโลยี วิจารณ์กาแลคซีเอส 3
หญ้าไฟตะกาด

| หญ้าไฟตะกาด |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Core eudicots
อันดับ:: Caryophyllales
วงศ์:: Droseraceae
สกุล:: Drosera
สปีชีส์:: D.  peltata
ชื่อทวินาม
Drosera peltata Thunb.

หญ้าไฟตะกาด (อังกฤษ: shield sundew) เป็นพืชในสกุลหยาดน้ำค้างที่มีหัวใต้ดิน มีการกระจายพันธุ์เป็นวงกว้าง ชื่อในภาษาละติน peltata แปลว่า รูปโล่ ซึ่งหมายถึงรูปทรงของก้านใบโดยทั่วไปหยาดน้ำค้างชนิดมีหัวใต้ดินส่วนมากจะเป็นใบกระจุกแนบดิน แต่หญ้าไฟตะกาดลำต้นจะตั้งขึ้น ช่อดอกเป็นกิ่งแขนง
หญ้าไฟตะกาดยังมีชื่อท้องถิ่นอื่นๆอีกดังนี้: หยาดน้ำค้าง (เลย) ปัดน้ำ (ตะวันออกเฉียงเหนือ,เลย)
ลักษณะทางพฤกษศาสตร์

หญ้าไฟตะกาดเป็นพืชล้มลุกมีลำต้น สูงได้ถึง 35 ซม. มีหัวใต้ดินขนาดเล็ก เส้นผ่าศูนย์กลางไม่เกิน 1 ซม. ไม่มีหูใบ ใบที่โคนหลุดร่วงง่าย ใบตามลำต้นแบบก้นปิดรูปสามเหลี่ยม เส้นผ่าศูนย์กลาง 0.3-0.6 ซม. ช่อดอกตั้งตรง ไม่แตกแยกแขนง กลีบเลี้ยงรูปไข่แกมรูปรี ยาว 0.2-0.3 ซม. ขอบเป็นชายครุย กลีบดอกรูปไข่กลับ ยาว 0.5-0.6 ซม. สีขาว ก้านดอกยาว 1-2 ซม. เกสรเพศผู้มี 5 อัน แยกกัน ยาว 0.3-0.4 ซม. อับเรณูรูปทรงกลม เกสรเพศเมียมี 3 อัน แยกเป็นหลายแฉก แคปซูลมี 3 ซีก รูปขอบขนานเกือบกลม เส้นผ่าศูนย์กลางยาวประมาณ 3 มม.
ถิ่นอาศัยและการกระจายพันธุ์

หญ้าไฟตะกาดปกติจะขึ้นบนพื้นราบ มีพุ่มไม้เล็กน้อย บนดินเลน หรือดินทราย อย่างบริเวณหญ้าริมถนนที่ตัดผ่านป่า เป็นต้น หญ้าไฟตะกาดมีเขตการกระจายพันธุ์กว้าง พบในทางตอนใต้และตะวันออกของประเทศออสเตรเลีย, รัฐแทสเมเนีย, ประเทศนิวซีแลนด์, เอเชียตะวันออกเฉียงใต้ และอินเดีย ในไทยพบทุกภาคขึ้นตามที่ชื้นแฉะ ที่โล่งและดินที่ไม่สมบูรณ์
ดอกของหญ้าไฟตะกาด
แคมอล-โอล-โมล์ก

| แคมอล-ออล-มอล์ก |
| --- | --- |
ภาพถ่ายบุคคลของแคมอลออลมอล์ก โดย ออนทูวอน แซฟรูกีน (1851–1933)
เกิด: โมฮัมเมด การ์ฟาร์รี 29 กันยายน ค.ศ. 1848(1848-09-29) คอชอน อิหร่านยุคแกแจร์
เสียชีวิต: 18 สิงหาคม ค.ศ. 1940(1940-08-18) (91 ปี) นีชอปูร์ อิหร่านยุคแปฮ์ลอวี
สุสาน: อนุสรณ์ศพของแคมอลออลมอล์ก
สัญชาติ: อิหร่าน
มีชื่อเสียงจาก: จิตรกรรม
คู่สมรส: Zahra Khanoom (สมรส 1884; เสียชีวิต 1919)
บุตร: 2
โถงกระจก ผลงานชิ้นเอกของเขา สร้างสรรค์ขึ้นในเวลาห้าปี
โมแฮมเมด แฆฟฟอรี (เปอร์เซีย: محمد غفاری; Mohammad Ghaffari; 29 กันยายน 1848 — 18 สิงหาคม 1940) หรือเป็นที่รู้จักในชื่อ แคมอล-โอล-โมล์ก (کمال‌المُلک, Kamal-ol-Molk, ความสมบูรณ์แบบในแผ่นดิน) เป็นจิตรกรชาวอิหร่าน สมาชิกตระกูลแฆฟฟอรีในคอชอน
แฆฟฟอรีเกิดที่คอชอนในปี 1848 ในตระกูลที่มีธรรมเนียมศิลปะสืบทอดกันมา ลุงของเขาคือ มีร์ซอ ข่าน แฆฟฟอรี จิตรกรสมัยศตวรรษที่ 19 ที่ได้รับการยอมรับสูง บิดาของเขาคือ มีร์ซอ โบโซร์ก คอชอนี ศิลปินที่มีชื่อเสียงอีกคนหนึ่งของอิหร่าน เขามีความสนใจในจิตรกรรมและอักษรวิจิตรตั้งแต่เป็นเด็ก รวมถึงเคยวาดรูปโดยใช้ถ่านบนผนังห้อง
เขามีโอกาสได้รู้จักกับนอเซร์แอดดีน ชะฮ์ ฆอจอร์ ชะฮ์ที่สี่ของอิหร่าน ซึ่งชวนเขามาทำงานให้กับราชสำนักของตน ระหว่างนี้เขาได้ปรับปรุงฝีมือขึ้นและได้รับพระราชทานนาม "แคมอล โอล โมล์ก" (ความสมบูรณ์แบบในแผ่นดิน) จากชะฮ์ ระหว่างการทำงานในราชสำนัก ถือเป็นช่วงที่เชาผลิตชิ้นงานชิ้นเอกหลายชิ้น เขาทำงานให้กับราสำนักกระทั่งชะฮ์ถูกลอบปลงพระชนม์ เขาไม่สามารถทำงานในราชสำนักของชะฮ์คนใหม่ โมแซฟแฟร์แอดดีน ชะฮ์ กอจอร์ได้ ในปี 1898 ด้วยวัย 47 ปี เขาออกเดินทางไปยังยุโรปเพื่อพัฒนาฝีมือ เขามีโอกาสได้พบปะศิลปินในยุโรปหลายคน รวมถึงได้คัดลอกภาพเขียนของเรมบรันต์ และเรียนรู้จากการเดินทางเยี่ยมชมพิพิธภัณฑ์ศิลปะมากมายในยุโรป ที่ซึ่งเขาได้อิทธิพลการสร้างสรรค์งานและพัฒนาฝีมือ เขาอยู่ในยุโรปนานสี่ปีก่อนที่ในปี 1902 ก่อนจะเดินทางกลับอิหร่านและเป็นจิตรกรประจำราชสำนักให้กับชะฮ์ต่อ
ระเบียงภาพ

โวซูฆ โอดโดว์เลฮฺ
แอลีกอลี ข่าน แบฆทียอรี
ภาพวาดของนอเซร์แอดดีน ชะฮ์ ฆอจอร์
วงดนตรี, 1886
โถงน้ำพุ วังโกเลสถาน, 1889
ขอทาน, 1889
ช่างทอง, 1901
แอโซดโอลโมล์ก, 1910
หมู่บ้านแดมอแวนด์, 1915
ภาพเหมือนตนเอง, 1925